দিল্লিতে অ্যামাজন ও ফ্লিপকার্টের গুদামে হানা বিআইএসের

ওয়েব ডেস্ক: বিআইএস (Bureau of Indian Standards) দিল্লি ব্রাঞ্চের পক্ষ থেকে দিল্লির অ্যামাজন ও ফ্লিপকার্টের গুদামে রাতভর চলল তল্লাশি অভিযান। ১৫ ঘন্টারও বেশি সময় ধরে চলে তল্লাশি অভিযান। কিন্তু কেন?

জানা যাচ্ছে, দুই নামকরা ই-কমার্স সাইট অ্যামাজন (Amazon) ও ফ্লিপকার্ট (Flipkart) নিম্নমানের ভুয়ো আইএসআই মার্কেড গিজার, খাবারের উপকরণ এবং স্পোর্টসওয়্যার বাজেয়াপ্ত করা হয়েছে। সেই সকল ভুয়ো প্রডাক্ট চিহ্নিতকরণ করে করা হল বাজেয়াপ্ত।

আরও পড়ুন: বাধ্যতামূলক গর্ভাবস্থা নিবন্ধন নষ্ট করছে গোপনীয়তা!

উল্লেখ্য, বেশ কিছুদিন ধরেই বিআইএসের পক্ষ থেকে এই অভিযান চলছে। সংস্থার কাছে খবর আসে, দুই ই-কমার্স সংস্থা ফ্লিপকার্ট ও অ্যামাজন নিম্নমাণের ভুয়ো প্রডাক্ট বিক্রি করছে। যাতে রয়েছে ভুয়ো আইএসআই মার্ক। তখন বাজেয়াপ্তর তালিকায় ছিল লেকট্রিক ওয়াটার হিটার, খেলনা, ব্লেন্ডার্স, বোতল এবং স্পিকার। আর এবার গিজার, খাবারের উপকরণ এবং স্পোর্টসওয়্যার বাজেয়াপ্ত করা হল। আনুমানিক ৭০ লক্ষ টাকার জিনিস বাজেয়াপ্ত করা হয়েছে বলে খবর।

বিআইএসের এই অভিযানে বাজেয়াপ্ত করা হয়েছে ৫৯০ জোরা জুতো। যার আনুমানিক মূল্য প্রায় ৬ লক্ষ।

দেখুন অন্য খবর